Matteo Salvini

Matteo Salvini (født 9. mars 1973 i Milano) er en italiensk politiker. Han ble visestatsminister og samferdselsminister 22. oktober 2022 i en koalisjonsregjering ledet av Giorgia Meloni. 

Salvini var Italias visestatsminister og innenriksminister fra 1. juni 2018 til 5. september 2019. Salvini er leder for ytre høyre-partiet Lega Nord, som satt i koalisjonsregjering med Femstjernersbevegelsen 2018–2019. Han har vært leder for partiet siden desember i 2013. 

Salvini er omtalt som svært euroskeptisk, og har blant annet meget kritiske syn på euroen som valuta, og hvilke effekter den har hatt på Italias økonomi. Blant hans fanesaker som partileder er økonomisk nasjonalisme, motstand mot illegal innvandring til Italia og EU og EUs innvandringspolitikk.

Da han satt i regjeringen ble Salvini av kommentatorer regnet som Italias mektigste mann (målt mot landets egentlige statsminister, Giuseppe Conte) med stor innflytelse i media og samfunnsliv. 

Salvini har ingen formell gradsutdanning, da han sluttet på Universitetet i Milano under sin bachelor i historie for å satse på politikk.

Referanser

Eksterne lenker 
 
 
 
 

Italienske politikere
Personer fra Milano